hotchpotch/miracl-hf-unified huggingface dataset:
Kesä 68
Kesä 68, myöhemmin Kesä 69, ("The Wonder Years") on yhdysvaltalainen televisiosarja nuoren pojan ja hänen perheensä elämästä 1970-luvun taitteen amerikkalaislähiössä. Pääosaa Kevin Arnoldia näyttelee Fred Savage, joka oli sarjan alkaessa 11-vuotias. Daniel Stern esiintyy komediallisen sarjan kertojana, aikuistuneena Kevininä joka muistelee ja kommentoi nuoruuden kommelluksiaan 20 vuotta myöhemmin. Sarjan tunnusmusiikkina on Joe Cockerin tulkinta Beatles-kappaleesta ”With a Little Help from My Friends”.
Sarjaa tuotettiin vuodesta 1988 vuoteen 1993 ja esitettiin puolen tunnin viikottaisina jaksoina, joita tehtiin kaikkiaan 115. Sarjan tapahtumat ulottuivat vuodesta 1968 vuoteen 1973, läpi päähenkilön varhaisteinivuosien. Jaksojen aiheina ovat tyypilliset nuoren ihmisen ”siirtymäriitit”, kuten ensisuudelma, kesäromanssi, high schoolin ensimmäinen koulupäivä, vanhempien suojeluhalu ja erilaisten tavaroiden inttäminen vanhemmilta.
Sarjan kohderyhmänä olivat sodanjälkeiset suuret ikäluokat, jotka ottivat omia nuoruusvuosiaan muistelevan sarjan omakseen Yhdysvalloissa ja ympäri maailmaa. Jokainen jakso alkoi jollakin tuon ajan uutistapahtumalla ja sen tv-uutismateriaalilla, ja muut henkilöhahmot joutuvat niiden pyörteisiin: naapurin poika ja Kevinin tyttöystävän isoveli kuolee Vietnamissa, ja Kevinin isosisko ryhtyy hipiksi.
Sarja palkittiin parhaan komediasarjan Emmyllä vuonna 1988, vaikka siitä oli tuolloin nähty vasta kuusi jaksoa. Seuraavana vuonna "Kesä 68" sai parhaan musikaali- tai komediasarjan Golden Globe -palkinnon.
Sarjan alkupään jaksoja esitti Suomessa MTV television ykkösverkossa kesästä 1989 alkaen kymmenkunta jaksoa kesässä, ja sarja sai täälläkin hyviä arvosteluja. "Helsingin Sanomien" Jukka Kajava piti vuonna 1989 "Kesä 68"-uutuussarjaa nasevana ja kelpona komediana, joka välittää hyvin 1960-luvun lopun ajankuvaa.
BK Nižni Novgorod
BK Nižni Novgorod () on venäläinen koripalloseura Nižni Novgorodista. Se pelaa kotiottelunsa Nogornyin viihdekeskuksessa.
Seura tunnettiin esimmäisellä vuosikymmenellään nimellä NBA Nižni Novgorod. Nižni Novgorod on pelannut Itä-Euroopan pääsarja VTB United-liigassa 2010-luvulta lähtien. Se on osallistunut aktiivisesti myös kansainvälisiin seurajoukkuekilpailuihin kuten Mestarien liigaan. VTB-liigassa ja Venäjän cupissa seura on sijoittunut parhaimmillaan hopealle.
Jorma Molarius
Jorma Molarius (12. joulukuuta 1941 Kesälahti – 28. helmikuuta 2008 Helsinki) oli suomalainen toimittaja ja tv-ohjaaja.
Molarius oli yksi telvision alkuvuosien pioneereista Suomessa. Hän oli 1960-luvulla Mainos-TV:ssä ohjaajana ja tuottajana ja siirtyi sitten 1970 Yleisradion palvelukseen.
Molariuksen tuottamiin ohjelmiin kuuluivat muun muassa Sirkus Pasila, Kansalaisen tietolaari, "Kolmas kerros", Aikapommi, "Kielletty kaupunki" sekä vuonna 1977 valmistunut presidentti Urho Kekkosesta kertonut "Presidentin päivä".
Yhteiskunta-ampiaiset
Yhteiskunta-ampiaiset (Vespinae) on ampiaisten (Vespidae) alaheimo, johon kuuluvat lajit ovat kaikki aitososiaalisia . Puhekielessä ampiaisilla tarkoitetaan yleensä juuri yhteiskunta-ampiaisia vaikka erakkoampiaiset kuuluvat myös ampiaisten heimoon. Erakkoampiaisista yhteiskunta-ampiaiset eroavat mm. suuremman kokonsa ja selvästi tukevamman ruuminrakenteensa perusteella. Suomessa on tavattu yhteensä 12 yhteiskunta-ampiaislajia . Toisin kuin tarhamehiläisillä ja muurahaisilla, yhteiskunta-ampiaisten pesät ovat yksivuotisia.
Yhteiskunta-ampiaisten karkottamista pihoilta on yritetty mm. valepesillä ja vesipusseilla, mutta niiden toimivuus on vailla perusteita.
Fribourg Olympic
Fribourg Olympic Basket on sveitsiläinen koripalloseura Fribourgista. Se pelaa kotiottelunsa Halle de Sainte-Croix’ssa.
Vuonna 1961 perustettu Olympic on Sveitsin menestynein koripalloseura muun muassa 17 mestaruudellaan. Se on osallistunut usein myös kansainvälisiin seurajoukkuekilpailuihin.
Persona Q2: New Cinema Labyrinth
Persona Q2: New Cinema Labyrinth () on Atluksen kehittämä "Shin Megami Tensei: Persona" -roolipelisarjan spin-off -peli. Se sisältää hahmoja peleistä "", "" ja "Persona 5" sekä toimii jatko-osana pelille "".
Persona 3:n" hahmot
Persona 4:n" hahmot
Persona 5:n" hahmot
Son Na-eun
Son Na-eun (, s. ), lyhyesti Naeun, on eteläkorealainen laulaja ja näyttelijä, joka kuuluu Apink-yhtyeeseen. Hän on esiintynyt useissa korealaisissa draamasarjoissa sekä muun muassa PSYn musiikkivideolla "New Face".
Kim Jin Hee
Kim Jin-hee (, s. ), lyhyesti Jei, on eteläkorealainen laulaja ja näyttelijä. Hän oli Fiestar-yhtyeen johtohahmo. Hän on esiintynyt useissa korealaisissa draamasarjoissa.
Fairfax (Virginia)
Fairfax on kaupunki Virginian osavaltiossa, Yhdysvalloissa. Sen väkiluku oli vuoden väestönlaskennassa 22 565. Vuonna 2015 sen arviotiin olleen 24 097. Se on osa Washington DC:n metropolialuetta.
Fairfaxin piirikunta ympäröi kaupunkia, mutta itse Fairfaxin kaupunki ei kuulu siihen vaan on "independent city"..
Pipsa Hurmerinta
Pipsa Hurmerinta (s. 26. heinäkuuta 1978 Vaasa) on suomalainen juontaja, keittokirjailija, kokki ja malli.
Hurmerinta aloitti mallinuransa 17-vuotiaana vuonna 1996, muutettuaan Vaasasta Helsinkiin. Hän muutti myöhemmin samana vuonna Pariisiin ja asui ulkomailla yhteensä yksitoista vuotta, Pariisin lisäksi myös lyhyen aikaa New Yorkissa. Hurmerinta teki mallintöitä 27-vuotiaaksi asti, esiintyen muun muassa Gapin, L’Oréalin ja Louis Vuittonin mainoksissa. Palattuaan Suomeen hän aloitti ravintolakokin opinnot Espoon Omniassa ja valmistui vuonna 2009.
Hurmerinta on esiintynyt monissa televisio-ohjelmissa. Ensimmäinen hänen juontamansa ohjelma oli MTV3:n "Mallikoulun" toinen tuotantokausi "Mallikoulu 2006". Vuosina 2011–2013 ja 2015 hän toimi Subin "Top Chef Suomen" juontajana ja tuomarina neljällä eri tuotantokaudella. Vuonna 2013 juonsi Avan "Erilaiset äidit" -ohjelman toista tuotantokautta ja vuosina 2014–2016 saman ohjelman uuden version "Erilaiset perheet" kahta tuotantokautta. Vuonna 2015 hän juonsi ohjelmaa "Grillikuume" MTV3:lla ja vuonna 2017 ohjelmaa "Paluu alttarille" samalla kanavalla. Vuodesta 2017 Hurmerinta on ollut myös yksi "Kokkisodan" kokeista MTV3:n ohjelman palattua ruutuun yli vuosikymmenen tauon jälkeen. Vuonna 2018 hän juonsi yhdessä Meri-Tuuli Väntsin kanssa Avan "Samassa liemessä" -ohjelmaa, jonka pohjalta julkaistiin myös keittokirja "Pipsa & Meri-Tuuli samassa liemessä" (WSOY, 2018).
"Samassa liemessä" -kirjan lisäksi Hurmerinnalta on julkaistu myös keittokirjat "Pipsan keittiössä" (Tammi, 2012) ja "Pipsan keittokirja pienille ihmisille" (Tammi, 2015). Hänen reseptejään on mukana myös kirjassa "Kokkisota : huippukokkien taistosta tutut reseptit" (Tammi, 2017).
Televisio-ohjelmien lisäksi Hurmerinta on juontanut myös Radio Helsingin ohjelmaa "Ruokatunti". Hänellä on myös oma ruoka-alan yritys.
Pipsa Hurmerinnan äiti on näyttelijä-ohjaaja Kristiina Hurmerinta. Hänen vanhempansa erosivat hänen ollessa seitsemänvuotias.
Hurmerinta on avoliitossa muusikko Markus Nordenstrengin kanssa. Pari asuu Helsingissä ja heillä on yksi lapsi, poika.
Henri Andréani
Henri Andréani (oikealta nimeltään "Gustave Sarrus", 10. huhtikuuta 1877 La Garde-Freinet, Var – 30. huhtikuuta 1936 Pariisi) oli ranskalainen elokuvaohjaaja.
Korkintekijän perheeseen syntynyt Andréani aloitti elokuvauransa Charles Pathén sihteerinä ja työskenteli sitten Ferdinand Zeccan ja Gaston Vellen apuohjaajana. Hän ohjasi etupäässä historiallisia elokuvia kuten "Napoléon" (1909), "Cléopatre" (1910), "Siège de Calais" (1911) sekä moniosainen "Les Trois Mousquetaires (1921)". Andréani teki myös Eugène Creisselin käsikirjoituksiin perustuneen 15-osaisen raamattuelokuvien sarjan ja oli uransa lopussa mukana Abel Gancen "Napoléonin" (1927) kuvausryhmässä.
Karl Ehder
Karl Ehder (11. syyskuuta 1929 Viipuri – 17. marraskuuta 2006 Porvoo) oli suomalainen television tuotantopäällikkö. Televisioalan pioneereihin Suomessa kuulunut Ehder oli elokuva-alalla kuvaajana ja ohjaajana ennen kuin hänestä tuli Tesvision ohjelmapäällikkö. Hän ohjasi Mainos-TV:n vuosina 1959-1961 esittämän Lasse Pöysti -show-viihdesarjan.
Mallan kartano
Mallan kartano (, ) oli ratsutila Viru-Nigulan pitäjässä Vironmaalla. Nykyisin kartano sijaitsee Viru-Nigulan kunnassa Länsi-Virumaalla.
Ensimmäiset kirjalliset maininnat Mallan kartanosta ovat vuodelta 1443. Keskiajalla Mallan kartano oli vasallilinna.
Kartano sai julkisuutta vuonna 2014, kun suomalainen Risto Pietilä osti sen bitcoineilla.
Kartanon päärakennus paloi 7. syyskuuta 2018. Siitä tuhoutui katto ja kolmas kerros kokonaan ja alemmat kerrokset osittain. Rakennuksessa oli tehty korjaustöitä ennen palon syttymistä. Viron kultturihistoriallisesti arvokkaiden rakennusten suojelusta vastaavan viranomaisen vähän ennen paloa tekemän arvion mukaan kartano oli huonossa kunnossa.
Rakennus on valmistunut 1880-luvulla. Se on 80 metriä pitkä, ja siinä on 50 huonetta.
Han Sun-hwa
Han Sun Hwa (, s. ), lyhyesti Sunhwa, on eteläkorealainen laulaja ja näyttelijä, joka kuului Secret-yhtyeeseen. Hän on esiintynyt useissa korealaisissa draamasarjoissa. Hän on voittanut tulokkaan palkinnon vuonna 2014.
Maunu Sinnemäki
Maunu Matti Juhana Sinnemäki (2. helmikuuta 1928 Helsinki – 17. joulukuuta 2006 Joensuu) oli suomalainen rovasti ja kirjailija.
Sinnemäen vanhemmat olivat rovasti Jussi Sinnemäki ja tämän ensimmäinen puoliso Hilda Astrid Saaninkoski, ent. Ryynänen. Sinnemäki pääsi ylioppilaaksi 1945 Helsingin normaalilyseosta ja valmistui teologian kandidaatiksi 1949. Hänet vihittiin papiksi 1950 ja hän valmistui teologian lisensiaatiksi 1964 sekä humanististen tieteiden kandidaatiksi 1959. Sinnemäki opiskeli Saksassa 1953–1954 ja Union Theological Seminaryssa New Yorkissa 1959–1960.
Sinnemäki oli Paltamon kappalaisena 1954–1955 ja 1956–1962 sekä Pyhäkouluopiston johtajana Järvenpäässä 1955–1956. Hän oli Kristillisen kulttuurin liiton pääsihteerinä 1962–1963, Helsingin yliopiston assistenttina 1963–1964, Helsingissä seurakuntapappina 1965–1967, arkkipiispan sihteerinä 1968–1973 ja Kuusjoen kirkkoherrana 1973–1978, Tikkurilan kirkkoherrana 1979–1983 ja Kirkon ulkomaanasiain keskuksen pääsihteerinä 1983–1991.
Sinnemäki oli Kuopion tuomiokapitulin asessorina 1960–1963 ja Turun tuomiokapitulin asessorina vuodesta 1977. Hän oli kirkon lainsäädännön ja hallinnon uudistamiskomitean sihteerinä 1969–1971, kirkko ja valtio -komitean jäsenenä 1972–1975, piispainkokouksen sihteerinä 1968–1973 ja kirkon ulkomaanasiain toimikunnan sihteerinä 1968–1973.
Kulttuuritila Nuijamies
Kulttuuritila Nuijamies on Lappeenrannassa entisessä elokuvateatteri Nuijamiehessä toimiva kulttuuritila. Tilan takana on Kulttuuritila Nuijamies ry, joka perustettiin syksyllä 2017 sen jälkeen, kun Finnkino oli ostanut teatterin liiketoiminnan paikalliselta Elokuva Luotolalta ja lakkauttanut sen. Tilan ohjelmistoon kuuluu muun muassa musiikkia, elokuvia, teatteria, sirkusta, tanssia, taidenäyttelyitä, stand-upia, burleskia ja monologeja. Tilassa toimii myös kahvila-baari.
Yhdistyksen perustajiin kuuluu lappeenrantalaisia taiteilijoita ja kulttuuritoimijoita. Yhdistystä on ollut perustamassa muun muassa Antti ”Hyrde” Hyyrynen Stam1nasta. Tilan ja yhdistyksen suojelijana on Aki Kaurismäki. Nuijamiehessä järjestettiin Ensimmäinen sytyttää valot -tukitapahtuma tammikuussa 2018. Viisipäiväinen tapahtuma sisälsi 30 erilaista ohjelmaa ja sen esiintyjiä olivat muun muassa Stam1na, Laineen Kasperi ja Pave Maijanen. Samaan aikaan päättyneessä mesenaattikampanjassa kerättiin yli 14 000 euroa. Keväällä 2018 yhdistys sai Suomen Kulttuurirahaston Etelä-Karjalan rahastolta 40 000 euron ja Karjalaisen Kulttuurin Edistämissäätiöltä 10 000 euron apurahan, joiden turvin yhdistys pystyi palkkaamaan toiminnanjohtajan. Kulttuuritilan varsinaisia avajaisia vietettiin syyskuussa 2018. Avajaisviikonlopun esiintyjiin kuuluivat muun muassa Wöyh! Spektakular featuring Marzi Nyman, Olivia Rouge ja Muska.
Nuijamiehen rakennuksen omistaa Etelä-Karjalan Osuuspankki, jonka kanssa yhdistyksellä on vuoden 2018 loppuun ulottuva vuokrasopimus. Tilan tulevaisuus riippuu paitsi rahoituksesta myös sitä ympäröivän niin sanotun Pormestarin korttelin asemakaavauudistuksesta, joka valmistuu tammikuussa 2019. Lappeenrannan kaupunki esitteli helmikuussa 2018 kaksi kaavaluonnosta, joista toisessa rakennus säilytettäisiin ja suojeltaisiin ja toisessa purettaisiin. Suojeluvaihtoehto sisältää enemmän rakennusoikeutta korttelin muilla alueilla, millä kaupunki on pyrkinyt edistämään suojelua. Nuijamiehen vieressä sijaitsevaa Elokuva Luotolan toista entistä teatteria Kino-Aulaa on esitetty purettavaksi molemmissa vaihtoehdoissa.
Olavi Aarrejärvi
Olavi Aarrejärvi (13. marraskuuta 1926 Loimaa – 26. helmikuuta 2006 Mikkeli) oli suomalainen Ilta-Sanomien päätoimittaja. Aarrejärvi aloitti uransa 1956 jolloin hän tuli Helsingin Sanomien kotimaantoimituksen reportteriksi.
Aarrejärvi oli Ilta-Sanomien päätoimittajana 1966–1973. Hän oli sitä ennen Helsingin Sanomien Lontoon-kirjeenvaihtajana. Vuonna 1958 Helsingin Sanomien toimittajana ollut Aarrejärvi löysi joukkoraiskauksen uhriksi joutuneen Inga Myllärin ruumiin kymmenen päivää tämän katoamisen jälkeen ollessaan tutkimassa juttua.
Feminiinisyys
Feminiinisyys (naisellisuus, naismaisuus) on joukko ominaisuuksia, käyttäytymistä ja rooleja, jotka yleisesti liitetään tyttöihin ja naisiin. Naisellisuus on osittain sosiaalisesti rakennettu; siinä sekä biologisesti että sosiaalisesti syntyneitä tekijöitä. Näin feminiinisyys on eri asia kuin biologinen naissukupuoli, koska sekä miehillä että naisilla voi esiintyä naisellisia piirteitä, samoin miehisiä.
Perinteisesti naisellisina piirteinä on pidetty lempeyttä, empatiaa ja herkkyyttä, mutta piirteiden naisellisuus vaihtelee paikan ja asiayhteyden mukaan.
Vaikka naisellisina pidetyt piirteet eivät ole täysin samat kaikkialla, tyypillisimmin niihin kuuluvat: lempeys, empatia, sensitiivisyys, huolehtivuus, herttaisuus, myötätunto, suvaitsevaisuus, hoivavuus, kunnioittavuus ja halu saada huolenpitoa.
Androgyyni on ihminen, jolla on sekä maskuliinisia että feminiinisiä piirteitä ja hän asettuu psykologisten sukupuoliominaisuuksiensa perusteella maskuliini-feminiinijatkumon keskivälille. Androgyynisyys on psykologinen ominaisuus, joka ei siis tarkoita sukupuolettomuutta tai intersukupuolisuutta. Androgyynisyys ei myöskään automaattisesti tarkoita, että henkilö kuuluu johonkin seksuaali- tai sukupuolivähemmistöön.
Länsimaisissa kulttuureissa ihanteelliseen naiselliseen ulkonäköön ovat perinteisesti kuuluneet pitkät, liehuvat hiukset, kirkas iho, kapea vyötärö ja vähäinen tai olematon kasvo- ja vartalokarvoitus. Muissa kulttuureissa, kuitenkin odotukset ovat erilaisia. Esimerkiksi monissa osissa maailmaa kainalokarvoja ei pidetä epänaisellisina. Nykyään vaaleanpunainen yhdistetään naisellisuuteen, mutta 1900-luvun alussa vaaleanpunainen yhdistettiin poikiin ja sininen tyttöihin.
Feministit ovat arvostelleet näitä naisellisia kauneusihanteita rajoittaviksi, epäterveellisiksi ja jopa rasistisiksi.
Monissa muslimimaissa naiset ovat velvollisia peittämään päänsä "hijabilla" (huntu). Se on naisellisen vaatimattomuuden ja moraalin symboli.
Kirjassaan "Whipping Girl: A Transsexual Woman on Sexism and the Scapegoating of Femininity "(2007) transsukupuolinen kirjailija ja biologi Julia Serano ei hyväksy feminiinisyyden kuvaamista "keinotekoisena" tai "performanssina". Hänen mukaansa tietyt feminiinisyyden ja maskuliinisuuden aspektit ovat biologisen sukupuolen luonnollisia seurauksia, jotka voivat edeltää sosialisaatiota. Tämän vuoksi feministit eivät saa keskittyä naisvartaloisiin, vaan kaikki feminiinisyyden muodot pitää voimauttaa. Ennen sitä minkäänlainen sukupuolten tasa-arvo ei hänestä ole aidosti saavutettavissa.
Animenz
Maik Guo (taiteilijanimeltään Animenz; s. 17. maaliskuuta 1991) on saksalaissyntyinen absoluuttisen sävelkorvan omaava pianisti, joka on tullut tunnetuksi klassisen musiikin elementtejä lainaavista virtuoosimaisista pianosovituksistaan.
Guo aloitti pianonsoiton kuusivuotiaana, ja omien sanojensa mukaisesti hän oli ollut "heti pianon valloittama, koska hän pystyi tuottamaan niin kauniitä ääniä painamalla sen koskettimia." Vuotta myöhemmin hän piti ensimmäisen resitaalinsa ja otti osaa lapsille suunnattuu pianokilpailuun. Kahdeksanvuotiaana Guo huomasi omaavansa absoluuttisen sävelkorvan, kun hän pystyi soittamaan erään televisiosarjan tunnusmusiikin ilman nuotteja. Täkeänä asiana lapsuudessaan Guo mainitsee animen, joka auttoi muokkaamaan hänen nykyistä elämäänsä ja ammattia.
Ollessaan viisitoistavuotias, Guo sai tietää YouTubesta. Harmikseen hän kuitenkin huomasi, että kaikissa animepianovideoissa ei ollut tarjolla nuotteja, vaan ne oli improvisoitu. Tuolloin Guo päätti, että hän tahtoo tehdä nuotteja animen musiikkiin liittyen. 11.11.2009 Guo loi sivuston, jolle hän jakaisi tekemiään nuotteja ilmaiseksi. Samalla sai alkunsa hänen aliaksensa "Animenz". Guo kuitenkin huomasi, ettei hänen sivustonsa itsessään ollut tarpeeksi tehokas keino nuottien levittämiseen. Ratkaisuna tähän hän loi 13.1.2010 YouTubeen kanavan, jolle hän latasi videoita hänestä itsestään soittamassa sovittamiaan kappaleita.
Ajan myötä Guo alkoi kerätä kasvavissa määrin seuraajia, ja ennen pitkää hän alkoikin konsertoimaan eri maissa. Tällä hetkellä Guo on pitänyt yli 60 yksittäistä konserttia ympäri maailmaa, hänen YouTube-kanavaansa on tilannut yli 1,3 miljoonaa ihmistä ja näyttökertoja tällä hetkellä on yli 245 miljoonaa kappaletta. 27. lokakuuta vuonna 2016 Guo ilmoitti, että hän jäisi vuodeksi tauolle aliaksensa Animenzin ylläpitämisestä, jotta hän voisi saattaa opintonsa loppuun.
1. tammikuuta vuonna 2018 Guo ilmoitti jatkavansa toimintaansa Animenzina.
Kielletty intohimo
Kielletty intohimo ("Unlawful Entry") on Jonathan Kaplanin ohjaama yhdysvaltalainen jännityselokuva vuodelta 1992. Sen 
pääosia näyttelevät Kurt Russell, Madeleine Stowe ja Ray Liotta.
Nuoren pariskunnan (Russell ja Stowe) asuntomurtoa tutkimaan tullut poliisimies (Liotta) ihastuu talon emäntään ja alkaa piinata pariskuntaa.
"Video-oppaassa" vuodelta 1994 Bello Romano kutsui "Kiellettyä intohimoa" tarkaksi mutta tavanomaiseksi jännityskehitelmäksi, kehui Liottan roolityötä ja antoi elokuvalle kolme tähteä viidestä, mikä vastaa sanallista arviota ”hyvä”. Elokuvakriitikko Roger Ebert arvosti myös Liottaa tälle tyypillisessä psykopaatin roolissa ja antoi elokuvalle kolme tähteä neljästä.
Top, bottom ja versatile
Ihmisen seksuaalisuudessa top, bottom ja versatile ovat seksiasentoja ja -rooleja, etenkin miesten kesken. "Top" on yleensä penetroiva osapuoli, "bottom" penetraation vastaanottava osapuoli. Versatile on avoin harjoittamaan kumpaakin toimintaa. Tämä toimintatyyppi voi olla myös henkilön identiteetin osa, joka osoittaa preferenssiä tai laajemmin henkilön seksuaalista identiteettiä.
Sanoja "top," "bottom "ja "versatile "käytetään myös BDSM:ssä mutta erilaisessa merkityksessä.
Top on yleensä henkilö, joka suorittaa penetraation seksin aikana. Miestenvälisessä seksissä tähän usein liittyy penetraatio peniksellä anaali- tai oraaliseksissä.
Trevor Hart Centers for Disease Control and Prevention (CDC) -laitoksesta selvitti, että itseään toppeinä pitävät penetroivat todennäköisemmin myös muissa aktiviteeteissa, kuten suuseksissä ja seksileluilla.
Versatiilisuus on yleinen teema taiteilijalla Tom of Finland.
"Top", "bottom "ja "versatile "viittaavat miesten kesken penetraatioon riippumatta siitä, kumpi on päällä. Penetroiva osapuoli eli top voi maata selälläänkin. Hetero- ja lesboseksissä top, bottom ja versatile viittaavat yleensä fyysiseen asemaan eivätkä penetraatiorooliin.
Eräässä kiinalaisia miehiä koskevassa tutkimuksessa top-miehet olivat luonteeltaan keskimäärin miestyypillisempiä kuin bottom-miehet, kun mittareina käytettiin omaa arviota siitä, oliko kiinnostunut asioista vai ihmisistä, tai oliko assertatiivinen ja dominoiva vai sosiaalinen ja lämmin. Sen sijaan Big Five -persoonallisuustyypeissä mitatut erot, esimerkiksi bottom-miesten hieman suurempi neuroottisuus, eivät olleet tilastollisesti merkitseviä. Versatile-miehet olivat top- ja bottom-miesten väliltä. Aiemmissakin tutkimuksissa oli havaittu seksuaalikäyttäytymisen ja luonteen yhteys ja se, että vähemmän koulutetut ja aasialaiset olivat muita todennäköisemmin bottomeja.
Tieteellistä tutkimusta homo- ja bimiesten rooleista ei ole. Yleensä enemmistöllä uskotaan olevan bottom-preferenssi. Gay.comin 55 464 yhdysvaltalaisen henkilön käyttäjätilien mukaan toppeja oli 26 %, bottomeja 32 % ja versatileja 42 %. Mieltymykset kuitenkin vaihtelivat suuresti eri osavaltioiden välillä.
SHL-kausi 2016–2017
SHL-kausi 2016-17 oli SHL:n 42. kausi. Kausi alkoi syyskuussa 2016 ja päättyi maaliskuussa 2017. Pudotuspeleihin pääsi kymmenen parasta joukkuetta. Runkosarjan kaksi viimeistä karsivat joutumisesta HockeyAllSvenskaniin.
Rögle BK ja Leksands IF joutuivat karsimaan, ja näistä Rögle voitti BIK Karlskogan suoraan neljässä pelissä, kun taas Leksands menetti paikkansa Mora IK:lle.
Runkosarjan parhaat pistemiehet:
"O = Ottelut; M = Maalit; P = Pisteet +/– = Plus/Miinus; RM = Rangaistusminuutit."
Sara-Maria Heinonen
Sara-Maria Heinonen (s. 1989) on suomalainen näyttelijä. Heinonen oli yksi MTV3:n "Vedetään hatusta" -viihdeohjelman neljännen tuotantokauden vakioesiintyjistä. Hän on näytellyt myös muun muassa Oulun kaupunginteatterissa sekä Pyynikin kesäteatterissa. Heinonen on opiskellut näyttelijäntyötä Tampereen yliopiston Teatterityön tutkinto-ohjelmassa (Näty) sekä Lahden kansanopistossa. Hän on myös improvisaatioryhmä Kolinan jäsen.
Ossi Törrönen
Ossi Törrönen (12. huhtikuuta 1915 Helsinki – 19. tammikuuta 2009 Kirkkonummi) oli suomalainen merkonomi joka toimi Otaniemen Teekkarikylän johtajana 1952–1969.
Törrönen valmistui merkonomiksi 1937 Suomen liikemiesten kauppaopistosta. Hän oli aluksi Ilmapuolustusliiton Jämijärven-lentokoulutuskeskuksessa taloudenhoitajana ja lentopäiväkirjanpitäjänä sekä palveli sotavuosina ilmavoimissa. Sotien jälkeen Törrönen oli ensin Vierumäen urheiluopistolla talouspäällikkönä ja vuodesta 1952 alkaen Otaniemessä Teknillisen korkeakoulun teekkarikylän johtajana. Ota-Ossiksi kutsuttu Törrönen toimi konsulttina Dipolia rakennettaessa, oli mukana ensimmäisten tv-lähetysten aloittamisessa Tes-TV:llä ja juonsi myös itse tv-ohjelmia. Vuonna 1969 Törrönen siirtyi ravintolayhtiö Vuoriston palvelukseen kiinteistöasioita hoitamaan.
Kunniateekkarin arvon ensimmäisenä saanut Törrönen osallistui Teknillisen korkeakoulun ylioppilaskunnan tapahtumiin vielä eläkevuosinaankin ja julkaisi kolme muistelmateosta teekkarikylän ajoista. Vuonna 2005 Otaniemessä sijaitseva Otakaari 18:n asuintalo nimettiin Ossin linnaksi hänen mukaansa. Otaniemen Servin mökki-kerhotalon edessä on vuodesta 1990 ollut vanha resiina joka hankittiin Ossi Törrösen 75-vuotispäivän kunniaksi.
Moon Lovers: Scarlet Heart Ryeo
Moon Lovers: Scarlet Heart Ryeo () on televisioyhtiö SBS:n esittämä eteläkorealainen draamasarja. Sen päärooleissa ovat Lee Jong-gi, Lee Ji-eun, Kang Ha-neul ja Hong Jong-hyun.
Rieker
Rieker on sveitsiläinen perheyritys, joka valmistaa kenkiä ja laukkuja naisille ja miehille. Riekerin tuotteita myy noin 9 000 vähittäiskauppiasta lähinnä Euroopassa. Yhtiön pääkonttori sijaitsee Sveitsin Schaffhausenin kantonin Thayngenissa. Yhtiö työllistää noin 20 000 ihmistä maailmanlaajuisesti myynnin, suunnittelun ja tuotannon työtehtävissä. Sillä on omia tehtaita Marokossa, Slovakiassa, Romaniassa, Tunisiassa ja Vietnamissa.
Yritys on perustettu vuonna 1874 Schwarzwaldin alueella Etelä-Saksassa. Rieker on viidennen sukupolven perheyritys. Se suunnittelee ja valmistaa itse lähes koko mallistonsa, johon kuuluu sekä muoti- että ulkoilujalkineita. Rieker on myös kehittänyt jalkineisiinsa omia teknologioita (esim. Rieker Antistress), jotka parantavat kengän istuvuutta, joustavuutta ja kestoa.
Aares Salli
Aares Eino Salli (21. elokuuta 1914 Vaasa – 14. kesäkuuta 2009 Espoo) oli suomalainen taidemaalari.
Aares Sallin vanhemmat olivat Vaasa-lehden toimittaja, kansakoulunopettaja Eino Salli ja liikkeenharjoittaja Anna Elin Skogberg. Hän pääsi ylioppilaaksi 1935 ja opiskeli Helsingissä Taideteollisessa keskuskoulussa 1938-1941. Talvisodan alettua hänet lähetettiin Niinisaloon upseerikouluun ja hän palveli sotien aikana vänrikkinä. Hän teki rintamalla piirustuksia ja maalauksia joita hän julkaisi 2004 kirjassa "Sallasta Karjalankannakselle – jatkosota tekstein ja piirroksin". Suurin osa töistä oli hiilipiirustuksia joiden pohjalta Salli maalasi öljyväriteoksia vuonna 1997.
Sotien jälkeen Salli opiskeli Suomen taideakatemian koulussa 1946–1949 ja sen jälkeen useampaan otteeseen Pariisissa Académie André Lhotessa 1950, 1952 ja 1954. Ensimmäisen näyttelynsä hän piti 1949. Salli valmistui kuvaamataidon opettajaksi ja toimi opetajana vuoteen 1975 saakka jolloin hän jäi eläkkeelle.
Salli on kuvannut erityisesti ekspressionismia edustavissa maalauksissaan lumea ja metsää, yksi suosittu aihe hänellä olivat lumen peittämät autovanhukset. Hän maalasi myös merimaisemia ja muotokuvia. Näyttelyitä Salli piti Suomen ohella Pariisissa ja Genevessä. Hänen ateljeensa sijaitsi Espoon Viherlaaksossa ja hän maalasi myös Sulkavalla ja huvilallaan Björköbyssä, Vaasan ulkosaaristossa.
Jessica Alban filmografia
Tämä on Jessica Alban filmografia.
Mesidiini
Mesidiini eli 2,4,6-trimetyylianiliini (CHN) on aniliinin johdannaisiin kuuluva orgaaninen yhdiste. Yhdistettä käytetään valmistettaessa väriaineita.
Huoneenlämpötilassa mesidiini on väritöntä nestettä. Yhdiste on veteen liukenematonta. Mesidiini on melko myrkyllistä ja aineelle altistuminen voi aiheuttaa methemoglobiinin muodostumista vereen. Aine voi myös olla karsinogeenista eli syöpää aiheuttavaa.
Mesidiiniä valmistetaan nitraamalla mesityleeniä ja pelkistämällä muodostunut tuote vedyttämällä. Yhdisteestä valmistetaan väriaineita.
TimeSplitters (videopeli)
TimeSplitters on Free Radical Designin kehittämä ja Eidos Interactiven julkaisema ensimmäisen persoonan ammuntapeli, joka on "TimeSplitters"-pelisarjan ensimmäinen osa. Peli julkaistiin PlayStation 2:lle vuonna .
GameSpot antoi pelille arvosanaksi 8.4/10 arvostelussaan.
Taistelu aamunkoitteessa (elokuva)
Taistelu aamunkoitteessa (myös nimillä Zulu ja Verilöyly aamunkoitteessa, alkuperäisnimi "Zulu Dawn") on Douglas Hickoxin ohjaama historiallinen sotaseikkailu vuodelta 1979. Elokuva kertoo zuluheimon saavuttamasta voitosta brittiläisiä siirtomaaisäntiä vastaan Isandlwanan taistelussa Etelä-Afrikassa vuonna 1879. Sen pääosia näyttelevät Burt Lancaster, Peter O’Toole ja Simon Ward.
Elokuvan toisena käsikirjoittajana toimi vuoden 1964 elokuvan "Zulu" ohjaaja ja toinen käsikirjoittaja Cy Endfield. Kun varhaisempi elokuva kertoo itse taistelusta, "Taistelu aamunkoitteessa" on sen ”esiosa” () ja kuvaa myös taistelua edeltäneitä tapahtumia.
Suuresta tuotantobudjetistaan, nimekkäistä näyttelijöistään ja suositusta edeltäjästään "Zulu" (1964) huolimatta "Taistelu aamunkoitteessa" ei saanut tuoreeltaan hyvää vastaanottoa sen kummemmin kriitikoilta kuin yleisöltäkään. Myöhemmin sen arvostus on noussut videojulkaisujen myötä.
"Helsingin Sanomien" tv-toimittaja Pertti Avola piti elokuvaa vuonna 1986 nautittavana seikkailuelokuvana, joka ”kuvaa terävästi brittien ylimielisyyttä ja suoranaista tyhmyyttä, joka johti täydelliseen tappioon”. Pääosan esittäjistä hän kehuu erityisesti Peter O’Toolea ”korskeana” brittiupseerina. "Video-oppaassa" vuodelta 1994 Bello Romano valitteli "Taistelun aamunkoitteessa" menettävän hieman otettaan yrittäessään kuvata molempien sotaosapuolten tuntoja ja antoi elokuvalle kolme tähteä viidestä, mikä vastaa sanallista arviota ”hyvä”.
Second Sight
Second Sight on Free Radical Designin kehittämä ja Codemastersin julkaisema hiiviskelypeli. Peli on julkaistu Nintendo GameCubelle, PlayStation 2:lle, Windowsille ja Xboxille vuonna .
Vuonna 2018 THQ Nordic hankki pelin oikeudet omistukseensa.
Pelin musiikin säveltänyt Graeme Norgate on julkaissut pelin ääniraidan digitaalisena latauksena.
Pelin Xbox-versio on saanut GameSpotin arvostelussa arvosanaksi 7.5/10.
Ruokahävikki
Ruokahävikki tarkoittaa ruoan tai raaka-aineen pois heittämistä, jonka olisi voinut käyttää ennen sen pilaantumista. Se on ekologisesti ja taloudellisesti kestämätöntä. Raaka-aineiden tuotannosta ja prosessoinnista tulleet päästöt ovat syntyneet turhaan.
Maailmanlaajuisesti ruokaa menee hukkaan tuotanto- ja kulutusketjun eri vaiheissa vuosittain yhteensä noin kolmasosa, eli 1 300 miljoonaa tonnia. On arvioitu, että tällä määrällä ruokaa voitaisiin ruokkia jopa kaksi miljardia ihmistä. Suomessa kaikesta syömäkelpoisesta ruoasta haaskataan koko elintarvikeketjussa noin 10–15 prosenttia. Kotitalouksissa ruokaa menee hukkaan noin puolet enemmän kuin kaupoissa. Suomessa kotitaloudet heittävät ruokaa roskiin noin 120–160 miljoonaa kiloa, eli noin 20–25 kiloa henkilöä kohden.
Tom Clancy’s Ghost Recon Advanced Warfighter 2
Tom Clancy’s Ghost Recon Advanced Warfighter 2 on Red Storm Entertainmentin kehittämä ja Ubisoftin julkaisema kolmannen persoonan ammuntapeli. Peli on julkaistu vuonna PlayStation 3:lle, Windowsille ja Xbox 360:lle.
V2.fi antoi pelille 4,5/5 tähteä arvostelussaan.
IGN antoi pelille arvosanaksi 9.1/10 arvostelussaan.
Artur Candolin
Artur Eliel Candolin (20. tammikuuta 1865 Ullava – 18. syyskuuta 1936 Helsinki) oli pappi, sanomalehden perustaja ja toimittaja sekä nuorsuomalainen aktiivi.
Artur Candolinen vanhemmat olivat lääninrovasti Anders Adrian Candolin ja Fredrika Matilda Ervast ja puoliso vuodesta 1888 Matilda Emilia Vickström. Candolinin veli oli kirkkoherra, rehtori Einar Candolin. Artur Candolin tuli ylioppilaaksi Hämeenlinnan normaalilyseosta, vihittiin papiksi 1888 ja sai filosofian maisterin arvon 1897. Hän toimi pappina useassa eri seurakunnassa Uudellamaalla ja sairaalapastorina Helsingissä vuodesta 1901. Hän työskenteli myös "Uusmaalainen"-lehden päätomittajana ja oli toinen lehden perustajista Emil af Hällströmin kanssa, samoin kuin ahkera nuorisoseuralainen ja nuorsuomalaisten johtavia henkilöitä Uudellamaalla.
La Roche-Maurice
La Roche-Maurice on kunta läntisessä Ranskassa Finistèren departementissa Bretagnen alueella. Se sijaitsee Élornjoen varrella.
Kunnan nähtävyyksiä on 1000-luvulta peräisin oleva linna "Château de la Roche-Maurice". Vuonna 1189 siitä tuli Léonin varakreivien asuinpaikka. 1300-luvulla linna tuli avioliiton kautta Rohanin suvulle. Linna purettiin osittain vuonna 1489 Ranskan kuninkaan Kaarle VII määräyksellä. Lopullisesti linna tuhoutui Ranskan uskonsodissa. Tämän jälkeen paikalliset asukkaat ovat käyttäneen linnan kiviä talojen rakentamiseen.
Yhdysvaltain kotimaan turvallisuuden ministeri
Yhdysvaltain kotimaan turvallisuuden ministeri () on Yhdysvaltain kotimaan turvallisuuden ministeriön johtaja, hallituksen jäsen ja järjestyksessä kahdeksastoista presidentin sijainen. Ministerin tehtäviin kuuluu Yhdysvaltain ja sen kansalaisten turvallisuuden takaaminen. Se perustettiin Homeland Security Actin myötä vuonna 2002.
Nykyisenä kotimaan turvallisuuden ministerinä toimii Kirstjen Nielsen, joka astui tehtävään kun John F. Kelly siirtyi Valkoisen talon kansliapääliköksi.
Adjurānin sulttaanikunta
Adjurānin tai Ajuranin sulttaanikunta oli eteläisen Somalian rannikolla 1300-luvun lopulta 1600-luvulle hallinnut sulttaanikunta, jonka pääkaupunkina toimi Merka. Sulttaanikunta oli monen klaanin yhteenliittymä, johta johti Gareenin suku.
Sulttaanikunta kohosi huomattavaksi tekijäksi 1550- ja 1650-lukujen välisenä aikana. Vahvan keskitetyn hallinnon ja armeijan luoma vakauden kausi elvytti Intian meren kauppaa. Sulttaanikunnan aikana luotiin arkkitehtuuria ja vesiteknologiaa, joita on säilynyt meidän päiviimme asti. Aikakautena uudistettiin myös maatalous- ja verotusjärjestelmiä, jotka olivat paikoin käytössä aina 1800-luvulle asti.
Vahva armeija onnistui pitämään lännen oromoiden ja Intian valtamerellä toimineen Portugalin tunkeutumiset poissa. 1600-luvulla sulttaanikunta pysäytti oromoiden invaasion ja käännytti heidät islamin uskoon. Portugalin luoma uhka lähensi sulttaanikunnan ja osmanivaltakunnan suhteita.
Sulttaanikunta hajosi 1700-luvun alkuun mennessä. Syinä hajoamiseen olivat Portugalin jatkuva ahdistelu sekä myöhäisten hallitsijoiden itsevaltaiset otteet.
Elevon
Elevon on lentokoneen siiven ohjainpinta, joka yhdistää koneen nokan nostamiseen ja laskemiseen käytettyjen korkeusvakaajien () ja koneen kallistamiseen käytettyjen siivekkeiden ("ailerons") toimintoja. Niitä voidaan käyttää molempiin tarkoituksiin yhtä aikaa liikuttamalla elevoneja epäsymmetrisesti. Elevoneja käytetään pääasiassa deltasiipisissä ja kääntyväsiipisissä lentokoneissa.
Momoland
Momoland (, tyyliteltynä MOMOLAND) on eteläkorealainen yhdeksänhenkinen tyttöyhtye, jonka levy-yhtiönä toimii MLD Entertainment. Yhtyeeseen kuuluvat Hyebin, Yeonwoo, Jane, Taeha, Nayun, Daisy, JooE, Ahin ja Nancy. Yhtye debytoi 10. marraskuuta 2016.
Yhtyeen jäsenet:
Daniel Palillo
Daniel Palillo (s. 1981 Helsinki) on suomalainen taiteilija ja suunnittelija.
Palillo perusti nimeään kantavan vaatemalliston vuonna 2008. Daniel Palillo -merkin vaatteita myytiin yli 30 eri maassa. Eniten jälleenmyyntiä mallistolla oli Kiinassa, Japanissa, Koreassa sekä Yhdysvalloissa.
Palillon asuja ovat käyttäneet muun muassa Lady Gaga, Wiz Khalifa, Rita Ora ja Jessie J sekä useat Kpop-tähdet, kuten G-Dragon, 2NE1 ja EXO Hänet palkittiin Vuoden vaatesuunnittelijana vuonna 2014.
Palillo lopetti oman mallistonsa tekemisen vuonna 2015 keskittyäkseen taiteelliseen työskentelyyn. Sittemmin Palillon töitä on esitelty museoissa ja gallerioissa ympäri maailman.
José Ignacio Ceniceros González
José Ignacio Ceniceros González (s. 11. toukokuuta 1956 Villoslada de Cameros) on espanjalainen poliitikko.
Ceniceros González on La Riojan itsehallintoalueen johtaja heinäkuusta 2015 alkaen.
Hän toimi La Riojan parlamentin puheenjohtajana 1999–2015. Vuonna 2015 hän osallistui kotikuntansa Villoslada de Camerosin pormestarinvaaliin. Hän erosi pormestarin virasta, kun hänelle ehdotettiin ehdokkuutta aluejohtajan virkaan.
Ceniceros González on suorittanut tutkinnon ranskalaisessa filologiassa.
Jun Hyo-seong
Jun Hyo-seong tai Jeon Hyosung (, s. ), lyhyesti Hyosung tai Hyoseong, on eteläkorealainen laulaja, joka kuuluu Secret-yhtyeeseen. Hän on lisäksi julkaissut soololevytyksiä ja näytellyt draamasarjoissa.
Pirjo (televisiosarja)
Pirjo on Yle Areenassa julkaistava komediasarja, jonka nimiroolin näyttelee Pirjo Heikkilä. 18-osainen sarja julkaistaan kahdessa erässä: ensimmäiset kymmenen jaksoa 27. elokuuta 2018 ja loput kahdeksan 15. syyskuuta 2018. Sarjan jaksoja on esitetty myös Yle TV2 -kanavalla. Jaksot on käsikirjoittanut Pirjo Heikkilä yhdessä sarjan ohjaajan Lauri Nurksen kanssa.
Sarjassa päähenkilö Pirjo ajautuu normaaleissa ja arkisissa paikoissa toinen toistaan nolompiin tilanteisiin.
Jung Ha-na
Jung Ha-na (, s. ), lyhyesti Hana, on eteläkorealainen laulaja, joka kuuluu Secret-yhtyeeseen. Hänet on tunnettu myös nimellä Zinger.
Yhdysvaltain asunto- ja kaupunkikehityksen ministeri
Yhdysvaltain asunto- ja kaupunkikehityksen ministeri (), yleensä vain asuntoministeri, on Yhdysvaltain asunto- ja kaupunkikehityksen ministeriön johtaja ja hallituksen jäsen. Ministeriön tehtäviin kuuluu kodinomistajuuden lisääminen, yhteisöjen tukeminen, sekä edullisten asuntojen myynnin edistäminen.
Ministeri on järjestyksessä kolmastoista presidentin sijainen.
Nykyisenä asunto- ja kaupunkikehityksen ministerinä toimii Ben Carson, joka astui virkaan 2. maaliskuuta 2017.
South Boston
South Boston, tunnettu myös nimellä Southie, on kaupunginosa Bostonissa Massachusettsin osavaltiossa Yhdysvalloissa. South Boston oli huonomaineista aluetta, jonka väestö koostui enimmäkseen työväenluokkaisista katolilaisista amerikanirlantilaisista, mutta gentrifikaation myötä alueelle on muuttanut paljon korkeakoulutettuja asukkaita.
North End (Boston)
North End on kaupunginosa Bostonissa Massachusettsin osavaltiossa Yhdysvalloissa. Se on tunnettu italialaisväestöstään, ja aluetta on kutsuttu myös Bostonin Little Italyksi. North End on Bostonin vanhin asuinalue; sitä on asutettu 1600-luvulta lähtien.
Ati (Tšad)
Ati on kaupunki Tšadissa Bathan hallinnollisella alueella, jonka pääkaupunki se on. Vuonna 2012 kaupungin väkiuku oli noin 35 000.
Ngatpang
Ngatpang on yksi Palaun kuudestatoista osavaltiosta. Se sijaitsee Babeldaobin saarella. Osavaltion pinta-ala on 65 neliökilometriä. Vuoden 2015 väestönlaskennassa asukkaita oli 282.
Sadan vuoden talo
Sadan vuoden talo on Yle TV1:n vuonna 2017 esittämä suomalainen tositelevisiosarja, jossa seurattiin televisiotuottaja Juha-Pekka Ristmeren talonrakennusprojektia Porin Pietniemen kaupunginosassa. Ristmeri rakennutti modernin puurakenteisen omakotitalon tontille, jossa aikaisemmin oli sijainnut hänen lapsuudenkotinsa.
Projekti sai alkunsa, kun Tampereella asuvan Ristmeren vanhempien 1960-luvun puolivälissä Pietniemen Metsäläntielle rakentama omakotitalo jouduttiin purkamaan kosteusvaurioiden vuoksi heidän kuolemansa jälkeen vuonna 2014. Ristmeri päätti rakentaa tilalle talon, joka 50 vuoden sijaan kestäisi ainakin 100 vuotta. Tarkoitus oli rakentaa muunneltava, moderni ja tulevaisuuden normit täyttävä talo. Kun sopivaa ei ollut saatavissa talotehtailta, palkkasi Ristmeri suunnittelijaksi raumalaisen puurakentamiseen erikoistuneen arkkitehdin Jukka Koivulan.
Ristmeren lisäksi sarjan päähenkilöinä ovat talon toteuttaneet rakennusmiehet. Kirvesmieheksi palkattiin Ruotsissa jo 1970-luvulta lähtien asunut Esa Dahl, johon Ristmeri tutustui tuotantoryhmään kuuluneen toimittaja Juha Granathin kautta. Apumiehinä olivat Dahlin sisarenpoika Erik Dahl ja Jarmo Mäkinen. Sarjan henkilöistä huomiota herätti erityisesti suorapuheisena pidetty Esa Dahl.
Arkkitehti Jukka Koivula teki rakennuksesta viisi ehdotusta, joista päätettiin toteuttaa ”kolmioleiväksi” nimetty versio. Tavoitteena oli mahdollisimman pienen hiilijalanjäljen jättävä nollaenergiatalo, jolla on myös keskimääräistä pidempi käyttöikä. Rakennusmateriaalit pyrittin hankkimaan mahdollisimman läheltä. Talo rakennettiin kokonaan puusta. Sen runkona ovat tehdasvalmisteiset CLT-elementit ja ulkoseinissä on lautavuoraus. Talossa on lämmön talteenottava ilmanvaihto, maalämpö, aurinkopaneelit sekä älykäs sähkön ohjausjärjestelmä. Rakennuksen tilavuus on 909 m³, kokonaisala 253 m² ja asuinpinta-ala 170 m².
Lokakuussa 2015 alkanut projekti kesti lopulta yli puolitoista vuotta, ja talo valmistui keväällä 2017. Alkuperäinen budjetti oli 450 000 euroa, mutta lopulta sen hinta nousi aikataulun pettämisen myötä lähes miljoonaan. Talon valmistuttua siitä ilmoitettiin asuinkäytön sijasta tulevan tv-ohjelmien tuotantotila
Ohjelman suosiosta huolimatta tekijät saivat sosiaalisessa mediassa runsaasti henkilökohtaisuuksiin menevää kielteistä palautetta. Mukana ollut Ristmeren puoliso joutui törkykommenttien vuoksi sulkemaan some-tilejään, ja lopulta koko perhe päätti vetäytyä julkisuudesta. Tuottaja kieltäytyi myös ohjelman uusintaesitysten aikana kesällä 2018 kommentoimasta talon kohtaloa.
Esa Dahl
Esa Dahl (s. 22. marraskuuta 1952 Pori) on suomalainen entinen jalkapalloilija. Hän pelasi kaudella 1969 SM-sarjassa Porin Ässien joukkeessa, ja edusti myöhemmin I- ja II divisioonissa Ässien lisäksi Musan Salamaa sekä Porin Palloseuraa.
Vuonna 1976 Ruotsiin kirvesmieheksi muuttanut Dahl tuli vuonna 2017 tunnetuksi oltuaan mukana tositelevisiosarjassa "Sadan vuoden talo".
Je veux donner ma voix
Je veux donner ma voix (suom. "Haluan antaa ääneni") on Nayahin esittämä kappale, joka edusti Ranskaa vuoden 1999 Eurovision laulukilpailussa Israelin Jerusalemissa.
Kappale sijoittui Euroviisuissa 23 maan joukosta sijalle 19. 14 pisteellä.
Où aller
Où aller on Marie Linen esittämä kappale, jolla se edusti Ranskaa vuoden 1998 Eurovision laulukilpailussa Iso-Britannian Birminghamissa.
Kappale sijoittui Euroviisuissa 25 maan joukosta sijalle 24. 3 pisteellä.
Olavi Virta (elokuva)
Olavi Virta on 5. lokakuuta 2018 ensi-iltansa saanut Timo Koivusalon ohjaama ja käsikirjoittama elokuva, joka perustuu laulaja Olavi Virran elämään. Elokuvan pääosassa nähdään Lauri Tilkanen nuorena Olavi Virtana ja vanhempaa Olavi Virtaa näyttelee Raimo Grönberg.
Helsingin Sanomien Pertti Avola kirjoitti elokuvan toistavan useimpien Timo Koivusalon elokuvien virheet niin, ettei yli kaksituntista tarinaa ole kovin mielenkiintoista katsoa. Hänestä päähenkilön ainoiksi ominaisuuksiksi jäävät laulaminen ja ryyppääminen, eikä ryyppäämisellekään anneta muita syitä kuin ajan tapa.
Apu-lehden Valtteri Mörttinen ei myöskään nähnyt elokuvassa juuri muuta hyvää kuin runsaan alkuperäislevytysten käytön: ”Hahmot ovat onttoja ja väkinäisesti näyteltyjä. Dialogi on hiomatonta ja teennäistä. Kalusteet näyttävät aidoilta, mutta ihmiset eivät. Katsoja pysyy läpi elokuvan äärimmäisen tietoisena siitä, että katsoo esitystä, ja sen vuoksi huumori ei naurata eivätkä vastoinkäymiset itketä.”
Myös "Film-O-Holic.com"-elokuvasivuston Juha Rosenqvist piti elokuvan parhaana antina musiikkiesityksiä ja muuta huolella tehtyä ajankuvaa sekä Martti Suosalon roolityötä Reino Helismaana.
Diwanit Bugale
Diwanit Bugale on Dan Ar Brazin ja L'Héritage des Celtesin esittämä kappale, joka edusti Ranskaa vuoden 1996 Eurovision laulukilpailussa Norjan Oslossa.
Kappale sijoittui Euroviisuissa 23 maan joukosta sijalle 19. 18 pisteellä.
Antti Ronkainen (lentopalloilija)
Antti Ronkainen (s. 11. elokuuta 1996) on suomalainen lentopalloilija. Hän on kotoisin Kuusamosta ja pelipaikaltaan yleispelaaja. Hän edustaa Suomessa oululaista Ettaa. Hän kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja kahdeksan maaottelua.
Liikepankki Oy
Liikepankki Oy (ruots. Kommersbanken Ab) oli turkulainen liikepankki, joka perustettiin vuonna 1916.
Perustamisen takana olivat varsinaissuomalaiset liikemiehet apteekkari Knifsundin johdolla. Tukijoihin ja perustajiin kuului myös Uudenkaupungin, Rauman, Salon ja Vaasan liikemiehiä. Osakepääoma oli miljoona markkaa.
Pankki kärsi kokoonsa nähden melkoisia luottotappioita. Se fuusioitui hypoteekkilaitos Suomen Vakuus Oy:n kanssa vuonna 1924. Uuden pankin nimeksi tuli Turunmaan Pankki Oy.
Niko Suihkonen
Niko Suihkonen (s. 11. huhtikuuta 1999) on suomalainen lentopalloilija. Hän on pelipaikaltaan yleispelaaja. Hän edustaa Suomessa sastamalalaista Vammalan Lentopalloa ja voitti joukkueessa Suomen-mestaruuden vuonna 2018. Suihkonen kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja kahdeksan maaottelua. Hän pelasi kesällä 2018 alle 20-vuotiaiden poikien EM-kisoissa ja oli Suomen joukkueen paras pistemies.
Helsingin Diskonttopankki
Helsingin Diskonttopankki Oy oli ensimmäinen itsenäisessä Suomessa perustettu uusi pankki. Pankki perustettiin vuonna 1918.
Perustamisen ajatuksena oli Ukrainan ja Saksan kanssa käytävän kaupan rahoittaminen. Perustaja oli ukrainalainen liikemies "Niemirovski". Osakkeiden valtaosa oli Pariisissa asuvien venäläisten emigranttien hallussa.
Renault Arkana
Renault Arkana on Renault’n vuodesta 2018 lähtien valmistama crossover-tyyppinen henkilöautomalli, joka esiteltiin elokuussa 2018 Moskovan autonäyttelyssä. Arkanaa myydään Venäjällä ja Kiinassa, saapumista Eurooppaan ei ole vahvistettu. Mallin nimi tulee latinan sanasta "arcanum", joka tarkoittaa salaisuutta.
Maakuntain Keskus-Pankki
Maakuntain Keskus-Pankki oli neljän maakunnallisen pankin vuonna 1918 perustama liikepankki.
Pankin perustajat olivat Länsi-Suomen Osake-Pankki, Tampereen Osake-Pankki, Savo-Karjalan Osake-Pankki ja Pohjolan Osake-Pankki. Ne perustivat Maakuntain Keskus-Pankin itselleen edustajaksi hoitamaan asioitaan Helsingissä. Osakepääomaksi tuli 10 miljoonaa markkaa.
Nissan Kicks
Nissan Kicks on Nissanin vuodesta 2016 lähtien valmistama crossover-tyyppinen automalli, joka korvasi Pohjois-Amerikan markkinoilla Nissan Juken. Mallia ei myydä lainkaan Euroopassa.
Moottorina on useimmilla markkina-alueilla vapaasti hengittävä 1,6-litrainen (115 hv) bensiinimoottori. Kiinassa mallia myydään 1,5-litraisella (125 hv) moottorilla varustettuna.
Niklas Breilin
Niklas Breilin (s. 8. syyskuuta 1999) on suomalainen lentopalloilija. Hän on pelipaikaltaan libero. Hän on vuodesta 2017 edustanut Suomessa Kokkolan Tiikereitä. Lentopallon pelaamisen hän aloitti Salossa Rikalavolleyn joukkueessa.
Breilin kuuluu Suomen maajoukkueeseen vuoden 2018 MM-kisoissa. Hän on pelannut ennen MM-kisoja 16 maaottelua. Hän pelasi kesällä 2018 alle 20-vuotiaiden poikien EM-kisoissa.
Niklas Breilinin isä Eerik Breilin on myös pelannut lentopalloa SM-sarjassa sekä toiminut miesten ja nuorten maajoukkueiden fysioterapeuttina.
Pohjois-Suomen Pankki
Pohjois-Suomen Pankki Osakeyhtiö oli vuonna 1918 Ouluun perustettu liikepankki.
Pankin perustivat 25 henkilöä Oulusta ja Oulun ympäristöstä. Hankkeen takana olivat oululaiset insinööri "I. A. Karhi" ja varatuomari "Iivari Tervonen". Osakepääomaksi tuli 3 miljoonaa markkaa. Pankin toiminta alkoi vuonna 1919.
Vuonna 1924 pankin pääkonttori siirrettiin Helsinkiin, ja sen nimi muutettiin Atlas-pankiksi.
Peugeot Pick Up
Peugeot Pick Up on Peugeot’n vuodesta 2017 lähtien Afrikan markkinoille valmistama lava-automalli. Se on uudelleennimetty Dongfeng Rich, joka puolestaan perustuu Nissan Navaran tekniikkaan.
Pick Upin moottorina on 2,5-litrainen (115 hv) diesel ja voimansiirtona viisivaihteinen manuaalivaihteisto. Vetotavaksi on valittavissa taka- tai neliveto.
Citroën E-Méhari
Citroën E-Méhari on Citroënin vuodesta 2016 lähtien valmistama kaksiovinen crossover-tyyppinen sähköauto. Se lainaa nimensä ja muotoilun yksityiskohtia alkuperäiseltä Citroën Méhari -mallilta.
Vuoden 2017 Euro NCAP -kolaritestistä E-Méhari sai tulokseksi kolme tähteä viidestä.
Malli esiteltiin Citroën Cactus M -konseptiautona syksyllä 2015 Frankfurtin autonäyttelyssä. Tuotantomallin moottori on 50 kilowatin tehoinen, ja sen voimin auto saavuttaa huippunopeuden 110 km/h. Kaupunkiajossa toimintamatka on 200 kilometriä.
Citroën C3-XR
Citroën C3-XR on Citroënin vuodesta 2014 lähtien Kiinan markkinoille valmistama pieni crossover-tyyppinen automalli.
Malli esiteltiin Citroën C-XR -konseptiautona Pekingin autonäyttelyssä keväällä 2014. Tuotantomallin ensiesittely oli saman vuoden syksyllä Pariisin autonäyttelyssä.
Citroën C4 Cactus
Citroën C4 Cactus on Citroënin vuodesta 2014 lähtien valmistama pieni crossover-tyyppinen automalli. Nimestään huolimatta se ei perustu Citroën C4 -malliin, vaan samalle PF1-pohjalevylle kuin esimerkiksi Citroën C3 ja Peugeot 2008.
Vuoden 2014 Euro NCAP -kolaritestistä C4 Cactus sai tulokseksi neljä tähteä viidestä.
Citroën Cactus -konseptiauto esiteltiin Frankfurtin autonäyttelyssä syksyllä 2013. Tuotantomallin ensiesittely oli seuraavana keväänä Geneven autonäyttelyssä. C4 Cactuksessa on monia epätavallisia ominaisuuksia, kuten elastisesta TPU-muovista valmistetut kolhuilta suojaavat Airbump-ilmatyynyt ja väljyyden vuoksi kattoon sijoitettu etumatkustajan turvatyyny. Osana auton räätälöintiä ostaja voi valita Airbump-elementtien värin mielensä mukaan useasta vaihtoehdosta. Moottoreina olivat aluksi kolmisylinterinen 1,2-litrainen (75/82/110 hv) bensiinimoottori sekä 1,6-litrainen (90/100 hv) dieselmoottori.
Vuonna 2018 malli koki kasvojenkohotuksen, jossa auton keulailmettä uudistettiin ja se sai uudet leveämmät takavalot. Airbump-kylkisuojat ovat aiempaa pienemmät ja vähemmän huomiota herättävät. Jousitukseen tehtiin muutoksia, jotta se antaisi aiempaa pehmeämmän ja mukavuuspainotteisemman ajokokemuksen. Perinteinen kuusivaihteinen automaattivaihteisto korvasi aiemman robottivaihteiston. Uudistettu C4 Cactus korvasi mallistossa Citroën C4:n, jonka valmistus lopetettiin.
DS 3 Crossback
DS 3 Crossback on DS Automobilesin vuodesta 2018 lähtien valmistama crossover-tyyppinen automalli, joka sijoittuu mallistossa suuremman DS 7 Crossbackin alapuolelle. Se esiteltiin Pariisin autonäyttelyssä syksyllä 2018. DS 3 Crossback on ensimmäinen malli, joka perustuu PSA-konsernin modulaariselle EMP1-pohjalevylle.
Moottorivalikoimassa ovat kolmisylinterinen 1,2-litrainen (99/128/153 hv) Puretech-bensiinimoottori ja 1,5-litrainen (99 hv) dieselmoottori.
Vaahteraliigan kausi 2018
Vaahteraliigan kausi 2018 oli Vaahteraliigan 39. kausi. Kausi käynnistyi 10. toukokuuta 2018 ja Vaahteramalja XXXIX pelattiin 15. syyskuuta 2018. Helsinki Roosters pelasi niin sanotun täydellisen kauden ja voitti kaudella jokaisen ottelunsa. Roostersin mestaruus oli ennätyksellisesti seitsemäs peräkkäinen.
Uutena joukkueena sarjassa oli Kuopio Steelers, joka nousi I-divisioonan mestarina sarjaan. Viime kaudella viimeiseksi jäänyt Seinäjoki Crocodiles sai pitää sarjapaikkansa Turku Trojansin jättäytyessä sarjasta. Hieman ennen kauden alkua Hämeenlinna Huskies jätti sarjapaikkansa valmentajasotkuista johtuneen pelaajapulan vuoksi.
Kaudella 2018 pelattiin kaksinkertainen sarja. Suomessa pelattujen EM-kilpailuiden vuoksi sarjassa oli kahden viikon maajoukkuetauko.